stanford-oval/wikipedia huggingface dataset:
Jerusalemin kolmas temppeli
Muiden uskontojen käsityksiä > Kristinusko > Dispensationalismi

Jotkut protestanttiset kristityt uskovat eräiden Raamatun profetioiden perusteella, että temppeli vielä rakennetaan uudestaan. Heidän mukaansa juutalaista temppeliä koskevat Uuden testamentin ennustukset (esimerkiksi Matt. 24–25 ja 2. Tess. 2:1–12) eivät täydellisesti toteutuneet vielä roomalaisten hävittäessä Jerusalemin vuonna 70 vaan että näissä kohdissa ennustetaan tuleva temppeli. Tällaisilla näkemyksillä on keskeinen osa dispensationalismissa, joka korostaa Raamatun kirjaimellista tulkintaa ja jonka mukaan juutalaiset edelleen ovat Jumalan valittu kansa.
Dispensationalistien mukaansa uhreilla olisi edelleen merkitystä, ei kuitenkaan enää esi­kuvana vaan muistona rististä. Käsityksen tueksi viitataan varsinkin Hesekielin 39. ja sitä seuraaviin lukuihin, joissa kuvataan laajasti tuhat­vuotista temppeliä, jossa juutalaiset jälleen tulevat ylläpitämään pappeutta. Toisten mukaan uhrit eivät täysin menettäneet merkitystään Jeesuksen uhrin myötä, vaan niillä on yhä merkityksensä katumuksen ja anteeksi­antamuksen seremoniallisina välineinä samaan tapaan kuin kasteella ja ehtoollisella, ja että eläin­uhrit olisivat edelleen kelvollisia rituaalisen puhdistuksen välineinä sekä kiitollisuuden osoituksina Jumalaa kohtaan. Joidenkuiden dispen­sa­tio­na­listien mielestä näin tulee tapahtumaan, kun Jeesus toisessa tulemisessa hallitsee maailmaa Uudesta Jerusalemista käsin.
Eräiden dispensa­tio­na­lis­tisien teologien kuten Hal Lindseyn ja Tim LaHayen mukaan kolmas temppeli rakennetaan, kun Antikristus, joka usein on samastettu johonkuhun poliittiseen johtajaan, saa aikaan rauhan­sopimuksen nykyisen Israelin ja sen naapurien välille. Heidän mukaansa Anti­kristus tulee myöhemmin käyttämään temppeliä paikkana, jossa hän julistautuu Jumalaksi ja kauan odotetuksi Messiaaksi vaatien ihmisiltä palvontaa.
Yhdysvaltalaisen fundamentalistinen kirjailija Hal Lindsey on väittänyt Asher Kaufmanin esittämän teorian perusteella, että nykyinen Kallio­moskeija ei ole entisen temppelin kohdalla vaan siitä hieman syrjässä, alueella, joka mainitaan Raamatussa pakanoiden esipihan nimellä. Tämän vuoksi hänen mukaansa kolmas temppeli olisi mahdollista rakentaa Kallio­moskeijan viereen. Hän on viitannut Ilmestys­kirjaan, jonka mukaan uusi temppeli ei ulottuisi entisen pakanoiden esipihan alueelle.
Muiden uskontojen käsityksiä > Myöhempien aikojen pyhät

Myöhempien aikojen pyhät eli mormonit uskovat, että juutalaiset tulevat rakentamaan kolmannen temppelin ja että Jeesuksen toisen tulemisen jälkeen he hyväksyvät hänet Messiaaksi ja ylistävät hänen evankeliuminsa täydellisyyttä. Tämän jälkeen kolmannesta temppelistä tulee heidän mukaansa Jumalan temppeli Kristuksen hallitessa maan päällä. Myöhempien aikojen pyhien temppeleitä tulee olemaan useita, mutta kaksi niistä tulee olemaan erityisen hallitsevia: Jerusalemin temppeliin keskittyy Jeesuksen hallitus­valta itäisellä pallon­puoliskolla ja Independencen temppeliin Missourissa läntisellä pallonpuoliskolla. Molempiin temppeleihin asetetaan valtaistuin Kristusta varten hänen hallitessaan tuhat­vuotisessa valtakunnassa.
Muiden uskontojen käsityksiä > Islam

Useimmat muslimit pitävät hankkeita kolmannen temppelin rakentamiseksi Temppeli­vuorelle loukkauksena islamia kohtaan, koska siellä ovat nyt Al-Aqsan moskeija ja Kallio­moskeija entisen temppelin paikalla. Nykyisin enemmistö muslimeista pitää aluetta islamin kolmanneksi pyhimpänä paikkana. Lisäksi Kallio­moskeija on ollut paikalla jo pidemmän aikaa kuin molemmat temppelit yhteensäkään: ensimmäinen temppeli oli olemassa noin 370 vuotta (960–586 eaa.), toinen vajaat 600 vuotta (516 eaa. – 70 jaa.), mutta Kallio­moskeija on jo saavuttanut 1300 vuoden iän. Niinpä monet muslimit vaativat päättävästi sen tunnustamista, että alue kuuluu yksinomaan heille ja että se on täysin saatettava muslimien suvereenisuuden alaiseksi.
Jotkut muslimit, muun muassa Jasser Arafat, ovat sitä paitsi kiistäneet, että juutalaiset temppelit olisivat koskaan sijainneetkaan nykyisin Temppeli­vuoreksi nimitetyllä alueella. Neuvottelussaan Ranskan presidentti Jacques Chiracin kanssa vuonna 2000 hän väitti, että siellä olisi ennen Kallio­moskeijaa ollut vain kreikkalaisia ja roomalaisia raunioita
Kirjallisuutta

Gorenberg, Gershom. The End of Days : Fundamentalism and the Struggle for the Temple Mount. Free Press, 2000. ISBN 0-684-87179-3 (Lehtimiehen näkemys)
David Ha'ivri. Reclaiming the Temple Mount. HaMeir L'David, 2006. ISBN 965-90509-6-8 (Yleiskatsaus Temppelivuoren historiaan ja kannanotto kolmannen temppelin välittömän rakentamisen puolesta)
Grant R. Jeffrey. The New Temple and The Second Coming. WaterBrook Press, 2007. ISBN 978-1-4000-7107-4
Ben F. Meyer. ”The Temple at the Navel of the Earth,” in Christus Faber: the master builder and the house of God. Princeton Theological Monograph Series no. 29. Allison Park, Pa.: Pickwick Publications, 1992. (Kirjassa selitetään, että Jeesus, johon viittaavat kaikki Raamatun kuvakieliset lupaukset Siionista, kosmisesta malliosta ja sen päällä olevasta Jumalan temppelistä viittavat, oli itse tuo ennustettu temppeli.)
Aiheesta muualla

Jerusalem in the New Testament (Jesus claimed to do and be what the Temple was and did) ntwrightpage.com. Arkistoitu 1.5.2011. Viitattu 20.8.2013.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Third Temple
Kolmannen temppelin pohjapiirros rabbi Meir Leibush ben Yehiel Michalin Hesekielin kirjasta esittämän tulkinnan mukaan.
Hesekielin kirjassa kuvatut temppelin portit hollantilaisen arkkitehdin Bartelmeüs Reindersin (1893–1979) näkemyksen mukaan.
Francesco Hayezin maalaus Jerusalemin temppelin tuho.
Hesekielin temppelin pohjapiirros dispensationalistisen kirjailija A. C. Gaebeleinin mukaan.
Käännös suomeksi
Joosef (Marian puoliso)

| Pyhä Joosef |
| --- | --- |
 Guido Renin maalaus Saint Joseph and the Christ Child vuodelta 1640
Henkilötiedot
Muut nimet:  Jumalansynnyttäjän kihlaaja
Syntynyt: Betlehem
Kansalaisuus:  juutalainen
Ammatti:  puuseppä
Vanhemmat:  Isä Jaakob
Lapset:  Jaakob, Joose, Juuda ja Simon
Pyhä Joosef (syyr. ܝܘܣܦ, Yausef, m.kreik. Ἰωσήφ, Iōsḗf, hepr. ‏יוֹסֵף‎, Yosef; n. 40 eaa. Betlehem – 20. heinäkuuta 18 tai 19 jaa. Nasaret) on Raamatun Uudessa testamentissa Jeesuksen äidin Marian puoliso ja Jeesuksen isäpuoli. Juutalaisen lain mukaan hän oli Jeesuksen aito isä.
Raamatun mukaan Joosef oli puuseppä. Hänestä ei tiedetä paljon muuta kuin että hän oli ”Daavidin huonetta ja sukua” ja kotoisin Betlehemistä. Jotkut kirjailijat sanovat, että asemansa johdosta hän olisi ollut myös rabbi ja kylänvanhin. Joosefia on pidetty huomattavasti Mariaa vanhempana, ja hän saattoi kuolla jo ennen Jeesuksen julkisen toiminnan alkamista, koska hänestä ei puhuta Uudessa testamentissa enää lainkaan Jeesuksen syntymästä ja lapsuudesta kertovien tarinoiden jälkeen.
Joosefia kunnioitetaan sekä katolisessa että ortodoksisessa kirkossa pyhimyksenä, ja hän on perheen, isien, pakolaisten, taloudenhoitajien, insinöörien, asunnonetsijöiden, käsityöläisten (erityisesti puuseppien) ja epäilevien suojeluspyhimys ja auttaja. Lisäksi hän on erinäisten paikkojen suojeluspyhimys: Kiina, Kanada, Korea, Meksiko, Itävalta, Belgia, Böömi, Kroatia, Peru, Vietnam, Kärnten, Steiermark, Tiroli ja Sisilia, sekä monien paikkakuntien, kuten Firenze, Torino, Baton Rouge, Buffalo, Cheyenne, Louisville, Nashville, San Jose ja Sioux Falls. Maaliskuu on omistettu pyhälle Joosefille, ja hänen symboleitaan ovat Raamattu, puusepän työkalut, pieni Jeesus-lapsi, karitsa, malja, risti ja monstranssi.
Katolisessa kirkossa pyhää Joosefia muistetaan 19. maaliskuuta Pyhän Joosefin, Neitsyt Marian puolison juhlapyhänä, joka oli Suomessa ennen vuoden 2012 muutosta kirkon jäseniltä liturgiaan osallistumista velvoittava juhlapyhä, ja 1. toukokuuta Pyhän Joosefin, työläisen päivänä, sekä Pyhän perheen juhlana, jota vietetään 30. joulukuuta tai joulun jälkeisenä sunnuntaina.
Matteuksen evankeliumin sukuluettelon mukaan sukupolvia Abrahamista Joosefiin oli 41 ja Daavidista Joosefiin 27. Matteuksen evankeliumissa kerrotaan, että Joosefin isän nimi oli Jaakob; Luukkaan evankeliumi puolestaan kertoo, että Joosefin isä olisi ollut Eeli.
Muita Joosef-nimisiä pyhimyksiä ovat esimerkiksi pyhä Joosef Arimatialainen, pyhä Joosef Kupertinolainen, pyhä Joosef Hymnografi, pyhä Joseph Calasanctius, pyhä Joseph Freinademetz, pyhä Joseph Vaz, pyhä Giuseppe Marello, pyhä Giuseppe da Leonessa, pyhä Giuseppe Cafasso ja pyhä Giuseppe Benedetto Cottolengo. Autuaita tällä nimellä ovat esimerkiksi autuas Joseph Gérard ja autuas Joseph Kugler.
Pyhän Joosefin kerrotaan ilmestyneen pyhän Neitsyt Marian ja Jeesus-lapsen rinnalla Fátiman näkijöille.
Kunnioittaminen > Pyhäköt

Pyhälle Joosefille on rakennettu ainakin seuraavat pyhäköt:
Cathédrale Saint-Joseph, Buta, Orientale, Congo-Kinshasa
Cathédrale Saint-Joseph, Kirungu, Katanga, Congo-Kinshasa
Cathédrale Maronite de Saint-Joseph, Kairo, Egypti
Cathédrale Saint-Joseph, Bafoussam, Kamerun
Cathédrale Saint-Joseph, Bamenda, Kamerun
Cathédrale Saint-Joseph, Mamfe, Cameroon
Cathédrale Saint Joseph, Bambari, Ouaka, Keski-Afrikan tasavalta
Cathedral of St. Joseph, Chongqing, Kiina
Cathédrale Saint-Joseph, Nouakchott, Mauritania
Cathédrale Saint Joseph, Nouméa, New Caledonia.
Kunnioittaminen > Seitsemän surua ja iloa

Hartauselämässä tunnetaan niin sanotut pyhän Joosefin seitsemän surua ja iloa:
1. suru: Pyhän Joosefin epäilys. (Matt. 1:19)
2. suru: Jeesuksen syntymän köyhyys. (Luuk. 2:7)
3. suru: Jeesuksen ympärileikkaus. (Luuk. 2:21)
4. suru: Simeonin profetia. (Luuk. 2:34)
5. suru: Pako Egyptiin. (Matt. 2:14)
6. suru: Paluu Egyptistä. (Matt. 2:22)
7. suru: Jeesus-lapsen kadottaminen. (Luuk. 2:45)
1. ilo: Enkelin viesti. (Matt. 1:20)
2. ilo: Pelastajan syntymä. (Luuk. 2:10–11)
3. ilo: Jeesuksen pyhä nimi. (Matt. 1:25)
4. ilo: Lunastuksen vaikutukset. (Luuk. 2:38)
5. ilo: Egyptin epäjumalien kaataminen. (Jes. 19:1)
6. ilo: Elämä Jeesuksen ja Marian kanssa Nasaretissa. (Luuk. 2:39)
7. ilo: Jeesus-lapsen löytyminen Jerusalemin temppelistä. (Luuk. 2:46).
Kunnioittaminen > Rukoukset

Pyhää Joosefia on muistettu katolisen kirkon messuissa ja hetkipalveluksessa seuraavilla latinankielisillä kollehtarukouksilla:
”Sanctíssimæ Genetrícis tuæ Sponsi, quǽsumus. Dómine, méritis adiuvémur: ut, quod possibílitas nostra non óbtinet, eius nobis intercessióne donétur” (19. maaliskuuta)
”Rerum cónditor Deus, qui legem labóris humáno géneri statuísti: concéde propítius; ut, sancti Ioseph exémplo et patrocínio, ópera perficiámus quæ præcipis, et præmia consequámur quæ promíttis.” (1. toukokuuta).
Messun kanonissa pyhää Joosefia on muistettu muiden pyhimysten joukossa seuraavasti:
”Communicántes, et memóriam venerántes, in primis gloriósæ semper Vírginis Maríæ, Genetrícis Dei et Dómini nostri Iesu Christi: sed et beati Ioseph, eiusdem Virginis Sponsi, et beatórum Apostolórum ac Mártyrum tuórum, Petri et Pauli, Andréæ, Iacóbi, Ioánnis, Thomæ, Iacóbi, Philíppi, Bartholomæi, Matthæi, Simónis et Thaddæi: Lini, Cleti, Cleméntis, Xysti, Cornélii, Cypriáni, Lauréntii, Chrysógoni, Ioánnis et Pauli, Cosmæ et Damiáni: et ómnium Sanctórum tuórum; quorum méritis precibúsque concédas, ut in ómnibus protectiónis tuæ muniámur auxílio. Per eúndem Christum, Dóminum nostrum. Amen.”
Lisäksi pyhälle Joosefille on laadittu seuraava latinankielinen rukous puhtauden saavuttamiseksi:
”Virginum custos et pater, sancte Ioseph, cuius fideli custodiæ ipsa Innocentia Christus Iesus et Virgo virginum Maria commissa fuit; te per hoc utrumque carissimum pignus Iesum et Mariam obsecro et obtestor, ut me, ab omni immunditia præservatum, mente incontaminata, puro corde et casto corpore Iesu et Mariæ semper facias castissime famulari. Amen.”
Pyhimykselle on tehty myös litania ja keskiaikainen hetkipalveluksen pienoisversio.
Kunnioittaminen > Sääntökunnat

Pyhän Joosefin mukaan on perustettu kolme sääntökuntaa:
Congregatio S. Ioseph, perustettu 19. maaliskuuta 1873
Congregatio Oblatorum S. Ioseph, perustettu 14. maaliskuuta 1878
Societas Sodalium Sancti Joseph a Sacra Corde, perustettu 1892.
Galleria

Albrecht Dürer 1504
Robert Campin n. 1427 – n. 1432
Rembrandt 1645
Pietro Perugino n.d.
Maerten de Vos 1577
Hans Memling n. 1470
Bartolo di Fredi n. 1388
Daniele Crespi n. 1620 – n. 1630
José Luiz n.d.
n.d.
n.d.
Juan de Valdés Leal n. 1665 – n. 1670
Alonso Miguel de Tovar 1700 – 1800
Aiheesta muualla

Wikimedia Commonsissa on kuvia tai muita tiedostoja aiheesta .
Pyhä Joosef, Jumalansynnyttäjän kihlaaja (Arkistoitu – Internet Archive). Ort.fi. (suomeksi)
Pyhä Joosef Kihlaaja. Ortodoksi.net. (suomeksi)
Joosef. Tampereen evankelis-luterilaiset seurakunnat. (suomeksi)
| n k Joulu |
| --- | --- |
 Pikkujoulu  Adventti  Lucian päivä  Jouluaatto  Tapaninpäivä  Viattomien lasten päivä  Uudenvuodenpäivä  Nuutinpäivä  Kynttilänpäivä 
Kristillinen joulu:  Itämaan tietäjät Kuninkaiden kumarrus  Paimenten kumarrus  Adventti  Gabriel  Jouluevankeliumi  Betlehem  Loppiainen  Herodes  Jeesus  Joosef  Maria  Betlehemin lastenmurha Pako Egyptiin  Jeesuksen syntymä  Jouluseimi  Betlehemin tähti 
Kansanperinne:  Joulumuori  Joulupukki  Korvatunturi  Lucia  Lumityttö  Pyhä Nikolaos  Pakkasukko  Tiernapojat  Tonttu 
Perinteet:  Adventtikynttilät  Adventtitähti Herrnhutin tähti  Jouluaamun jumalanpalvelus  Jouluelokuva  Jouluevankeliumi  Jouluhartaus  Jouluikkuna  Joulukalenteri  Joulukirkko  Joulukonsertit  Joulukoriste  Joulukortti  Joulukuusi  Joulukynttelikkö  Joululahja  Joululehti  Joululyhde  Joulumarkkinat  Joulumusiikki  Joulunäytelmä  Joulupaita  Joulupostimerkki  Joulupyramidi  Joulupöytä  Joulurauha  Joulurukous  Jouluseimi  Jouluseppele  Joulusukka  Joulutähti  Jouluvalot  Jouluvalvojaiset  Jouluyön messu  Mantelilahja  Nuuttipukki  Olkipukki  Tapanin tanssit  Tuomaanristi  Usko, toivo ja rakkaus 
Ruoka ja juoma:  Glögi  Hedelmäkakku  Kahvikakku  Lipeäkala  Joulukinkku  Jouluolut  Jouluruoka  Joulutorttu  Jouluvanukas  Julmust  Kaakaojuoma  Munatoti  Pavlova  Piparkakku  Riisipuuro  Smörgåsbord 
Musiikki:  Joululaulu Luettelo joululauluista  Laula kanssamme  Kauneimmat joululaulut  Maa on niin kaunis  Laulukirjat Piae Cantiones  Suuri joululaulukirja 
Eri maissa:  Alankomaat  Brasilia  Britannia  Islanti  Italia  Norja  Japani  Kanada  Ranska  Romania  Ruotsi  Saksa  Suomi  Sveitsi  Tanska  Ukraina  Yhdysvallat
John Paul Jones

| John Paul Jones |
| --- | --- |

Henkilötiedot
Syntynyt: 3. tammikuuta 1946 (ikä 79)
Muusikko
Taiteilijanimi:  John Paul Jones ja John Train 
Aktiivisena:  1960–
Tyylilajit:  Hard rock Heavy metal Folk rock Blues-rock Instrumentaalirock
Soittimet:  Basso Kitara Nokkahuilu Mandoliini Koto Ukulele Klavinetti Autoharp Keytar Sitar Mellotron Urut Sello Laulu
Yhtyeet:  Led Zeppelin Them Crooked Vultures
Levy-yhtiöt:  Atlantic Records ja Discipline Global Mobile 
Aiheesta muualla
www.johnpauljones.com
  [ Muokkaa Wikidatassa ] [ ohje ]  
John Paul Jones (oikealta nimeltään John Baldwin, s. 3. tammikuuta 1946 Kent) on brittiläinen muusikko, joka oli yksi Led Zeppelin -yhtyeen alkuperäisistä jäsenistä. Jones toimi yhtyeessä basistina ja kosketinsoittajana. Multi-instrumentalisti John Paul soitti orkesterissa myös kitaraa, mandoliinia, kotoa, ukulelea, autoharppua, mellotronia, urkuja ja selloa.
Vuosina 1968–1980 toiminnassa olleen Led Zeppelinin muut jäsenet olivat Jimmy Page, Robert Plant ja John Bonham.
Studiomuusikkona

John Paul Jones työskenteli Decca Records -levy-yhtiön studiomuusikkona soittaen bassoa tai kosketinsoittimia monien aikansa huippuyhtyeiden ja -artistien levyillä. Näihin kuuluivat The Rolling Stones, Herman's Hermits, Donovan, Cat Stevens, Rod Stewart, Shirley Bassey ja monet muut. Soittamisen lisäksi Jones teki useille artisteille ja kokoonpanoille sovituksia. Hän hallitsi musiikin teorian joten hän myös kirjoitti sovituksia lisäinstrumenteille.
1964 Jones teki singlen jolla olivat instrumentaaliesitykset "Baja" ja "Foggy Day in Vietnam"
Led Zeppelinin jäsenenä

Jones keksi monia yhtyeen klassisia bassokuvioita, esimerkkeinä kappaleet "The Lemon Song" ja "Black Dog". Hänen kosketinsoittimensa lisäsivät Led Zeppelinin musiikillista ulottuvuutta. Osittain juuri tämän ansiosta yhtyeestä tuli muutakin kuin "pelkkä" suoraviivainen rock-kokoonpano. Jonesin pianoa kuullaan muun muassa herkässä "The Rain Song" -kappaleessa, kun taas urut ovat "Since I've Been Loving You" -kappaleen pääasiallinen säestävä instrumentti bassojalkioineen. IV / Zoso / Nimetön albumi -albumilla oleva "Stairway To Heaven" -kappaleen intro on esimerkki erivireisten nokkahuilujen soitosta.
Vaikka kaikilla Led Zeppelinin jäsenillä oli maine hurjina juhlijoina, Jones oli yhtyeen muita jäseniä selkeämmin musiikin ammattilainen, joka ei antanut juhlimisen häiritä työskentelyään lavalla tai studiossa. Yhtyeen viimeiseksi jäänyttä studioalbumia In Through The Out Door pidetään esimerkkinä tästä Jonesin ollessa vahvasti esillä sekä säveltäjänä että muusikkona paljolti Jimmy Pagen ja John Bonhamin tuolloin epäsäännöllisten elämäntapojen vuoksi.
Ura Zeppelinin jälkeen

Jones on työskennellyt muun muassa R.E.M:n, Heartin, Ben E. Kingin, The Missionin, La Fura Dels Bausin, Brian Enon ja The Butthole Surfersin kanssa. Jones on myös soittanut Foo Fightersin albumilla In Your Honor kappaleilla "Another Round" (mandoliini) ja "Miracle" (piano). Vuonna 2009 Jones perusti rock-yhtyeen Them Crooked Vultures yhdessä Josh Hommen ja Dave Grohlin kanssa. Jones on myös yhdessä suomalaisten Anssi Karttusen ja Magnus Lindbergin kanssa mukana Tres Coyotes-nimisessä yhtyeessä, joka esiintyi Helsingin Savoy-teatterissa 5.4.2017.
Ura Zeppelinin jälkeen > Elokuvamusiikki

Scream for Help soundtrack (1985)
Ura Zeppelinin jälkeen > Diamanda Galás ja John Paul Jones

The Sporting Life, with Diamanda Galás (1994)
Ura Zeppelinin jälkeen > Sooloalbumit

Zooma (1999)
The Thunderthief (2001)
Aiheesta muualla

Kuvia tai muita tiedostoja aiheesta John Paul Jones Wikimedia Commonsissa
| n k Led Zeppelin |
| --- | --- |
 John Bonham  John Paul Jones  Jimmy Page  Robert Plant 
Studioalbumit:  Led Zeppelin  Led Zeppelin II  Led Zeppelin III  Led Zeppelin IV  Houses of the Holy  Physical Graffiti  Presence  In Through the Out Door  Coda 
Livealbumit:  Led Zeppelin – laulu jää pystyyn  BBC Sessions  How the West Was Won  Celebration Day 
Muuta:  Box Set  Profiled  Remasters  Box Set 2  Complete Studio Recordings  Early Days: The Best of Led Zeppelin Volume One  Latter Days: The Best of Led Zeppelin Volume Two  Mothership 
Singlet:  ”Good Times Bad Times”  ”Whole Lotta Love”  ”Immigrant Song”  ”Black Dog”  ”Rock and Roll”  ”Over the Hills and Far Away”  ”D’yer Mak’er”  ”Trampled Under Foot”  ”Candy Store Rock”  ”Fool in the Rain” 
Muuta:  Diskografia  Luettelo kappaleista 
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Yhdysvallat  Japani  Tšekki  Australia  Kroatia  Alankomaat  Puola 
Taiteenala:  MusicBrainz 
Henkilöt:  Trove 
Muut:  IdRef
Attila József

| Attila József |
| --- | --- |
 Attila József 1924
Henkilötiedot
Syntynyt: 11. huhtikuuta 1905 Budapest, Unkari
Kuollut: 3. joulukuuta 1937 (32 vuotta) Balatonszárszó, Unkari
Kansalaisuus:  Unkari
Ammatti:  kirjailija
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Attila József [ˈɒtilːɒ ˈjoːʒɛf] (11. huhtikuuta 1905 Budapest, Unkari – 3. joulukuuta 1937 Balatonszárszó) oli unkarilainen kommunisti ja runoilija.
Elämä

József syntyi vaatimattomissa oloissa saippuatehtaan työläisen perheeseen. Józsefin ollessa kolmivuotias hänen isänsä päätti lähteä Amerikkaan koettamaan onneaan. Vaikka isä päätyikin lopulta vain Romaniaan, hän jätti kuitenkin perheensä oman onnensa nojaan. Pesijänä toiminut Józsefin äiti pystyi hädin tuskin elättämään perhettä, joten hän päätti lähettää kaksi pienempää lastaan Kansallisen lastensuojeluliiton kautta kahdeksi ja puoleksi vuodeksi kasvattivanhempien hoiviin Öcsödiin. Palattuaan Budapestiin Józsefin perhe eli edelleen kurjissa oloissa, ja József teki lapsena kovaa fyysistä työtä auttaakseen perhettään: teoksessaan Curriculum vitae hän kertoo mm. myyneensä vettä elokuvateattereissa, varastaneensa puuta ja hiiliä rautatieasemalta, toimineensa kantajana kauppahallissa ja myyneensä itse valmistamiaan tuulihyrriä paremmissa oloissa eläville lapsille. Vuonna 1914 József yritti ensimmäistä kertaa itsemurhaa: hänen tarkoituksenaan oli myrkyttää itsensä lipeäkivellä, mutta hän erehtyikin juomaan vain tärkkelystä.
Józsefin äiti kuoli 1919 pitkään sairastettuaan. Tragedia jätti myöhemmin jälkensä Józsefin runouteen. Józsefin isosiskon Jolánin tuore aviomies Ödön Makai ryhtyi nuorempien lasten huoltajaksi. Varakas lankomies rahoitti Józsefin koulunkäynnin. Vielä ollessaan koulussa József näytti runojaan Gyula Juhászille, joka huomasi Józsefin taidot ja järjesti tämän ensimmäisen runokokoelman julkaistavaksi vuonna 1922. József keräsi jo tuolloin runoillaan paljon huomiota. Hän yritti kuitenkin toistamiseen itsemurhaa, minkä seurauksena hänet erotettiin koulusta. Lopulta hän kirjoitti ylioppilaaksi itseopiskelun pohjalta.
József alkoi 1924 opiskella Szegedin yliopistossa unkaria, ranskaa ja filosofiaa. Hän joutui pian vaikeuksiin runojensa sisällön takia, ja hänet erotettiin yliopistosta. Hän lähti opiskelemaan Wieniin sekä Pariisiin, jossa hän tutustui Marxin, Hegelin ja Leninin oppeihin ja liittyi Anarkistis-kommunistiseen liittoon. József palasi vuonna 1927 Budapestiin, jossa hänen runojaan julkaistiin säännöllisesti päivälehdissä ja kirjallisuuslehdissä. Vuonna 1930 hän liittyi kielletyn kommunistipuolueen jäseneksi. Józsefin ideologiset näkemykset tulivat esille myös hänen kirjallisessa työssään, minkä seurauksena hän mm. joutui oikeuden eteen. Józsefilla oli kuitenkin näkemyseroja puolueen poliittisesta suunnasta, ja lopulta hän vuonna 1934 katkaisi suhteensa puolueeseen.
Viimeisinä vuosinaan József oli erityisen kiinnostunut psykoanalyysistä. Näitä vuosia varjosti toisaalta hänen oman psyykensä heikkeneminen: hän kärsi mm. masennuksesta ja mielenhäiriöistä. Hän kävi säännöllisesti psykiatrisessa hoidossa, mutta rakastui palavasti häntä hoitaneisiin naispsykiatreihin saamatta kuitenkin vastarakkautta. Vuonna 1937 Józsefin terveydentila heikkeni entisestään, eikä parantolahoitokaan auttanut asiaa. Hän muutti asumaan sisarensa luokse Balatonszárszóhon, jossa hän teki itsemurhan 3. joulukuuta heittäytymällä tavarajunan eteen.
Runous

Attila József kuuluu Unkarin suurimpiin runoilijoihin. Hänen syntymäpäiväänsä on juhlittu Unkarissa vuodesta 1964 lähtien "Runouden päivänä". Józsefin runous on tavattoman monitasoista. Yksinkertaisista oloista peräisin oleva mutta älymystöön noussut runoilija kuulee ja tuntee runoissaan työläisen valituksen. Häntä koskettavat samalla myös ajan keskeiset kysymykset, kuten yksilön ja yhteisön ongelmallinen suhde tai vallan ja humanismin välinen suhde. Józsefin runoissa ovat läsnä samanaikaisesti sekä unkarilaisten kansanlaulujen tyyli että Euroopan modernin kirjallisuuden piirteet realismista abstraktisuuteen. Ideologian keskeinen merkitys ei kuitenkaan merkinnyt runouden lainalaisuuksista tinkimistä. Józsefin runous vetoaa kaikkiin kauneutta, oikeudenmukaisuutta ja inhimillisyyttä kaipaaviin, ja se on saanut laajaa tunnustusta myös Unkarin rajojen ulkopuolella.